CELEX: 32013R1172
Language: sk
Date: 2013-11-18 00:00:00
Title: Vykonávacie nariadenie Komisie (EÚ) č. 1172/2013 z  18. novembra 2013 , ktorým sa schvaľuje nepodstatná zmena špecifikácie názvu zapísaného do Registra chránených označení pôvodu a chránených zemepisných označení [Kiwi de l’Adour (CHZO)]

20.11.2013   
            
            
               SK
            
            
               Úradný vestník Európskej únie
            
            
               L 310/9
            
         VYKONÁVACIE NARIADENIE KOMISIE (EÚ) č. 1172/2013
   z 18. novembra 2013,
   ktorým sa schvaľuje nepodstatná zmena špecifikácie názvu zapísaného do Registra chránených označení pôvodu a chránených zemepisných označení [Kiwi de l’Adour (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 53 ods. 2 druhý pododsek,
   keďže:
   
               (1)
            
            
               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Francúzska o schválenie zmeny špecifikácie chráneného zemepisného označenia „Kiwi de l’Adour“ zapísaného do registra na základe nariadenia Komisie (ES) č. 419/2009 (2).
            
         
               (2)
            
            
               Cieľom žiadosti je zmena špecifikácie, pokiaľ ide o spresnenie spôsobu hnojenia sadenice. Táto zmena neviedla k zmene uverejneného zhrnutia (3).
            
         
               (3)
            
            
               Komisia preskúmala uvedenú zmenu a dospela k záveru, že je opodstatnená. Vzhľadom na to, že ide o nepodstatnú zmenu v zmysle článku 53 ods. 2 tretieho pododseku nariadenia (EÚ) č. 1151/2012, Komisia ju môže schváliť bez uplatnenia postupu stanoveného v článkoch 50 až 52 uvedeného nariadenia,
            
         PRIJALA TOTO NARIADENIE:
   Článok 1
   Špecifikácia chráneného zemepisného označenia „Kiwi de l’Adour“ sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. novembra 2013
      
         
            Za Komisiu v mene predsedu
         
         Dacian CIOLOȘ
         
            člen Komisie
         
      
   
   
      (1)  Ú. v. EÚ L 343, 14.12.2012, s. 1.
   
      (2)  Ú. v. EÚ L 125, 21.5.2009, s. 60.
   
      (3)  Ú. v. EÚ C 263, 16.10.2008, s. 5.
   
      PRÍLOHA
      V špecifikácii chráneného zemepisného označenia „Kiwi de l’Adour“ sa schvaľuje nasledujúca zmena:
      
         Spôsob výroby
      
      Text „Dávky dusíka (vo forme rozpustného hnojiva) nesmú presiahnuť 6 kg na tonu vypestovaného ovocia, čo predstavuje obmedzenie dávok dusíka na 200 jednotiek dusíka na hektár a v prípade mimoriadnych sadov uvedených vyššie na 250 jednotiek dusíka“ sa nahrádza textom „Dávky dusíka (vo forme rozpustného hnojiva) nesmú presiahnuť 70 jednotiek dusíka na hektár ročne (toto množstvo je nevyhnutné pre vývin rastliny) plus 4 jednotky dusíka na tonu vypestovaného ovocia na hektár ročne, pričom maximálna hranica je 250 jednotiek dusíka na hektár ročne“.
      Zmena sa týka vývoja spôsobu hnojenia sadeníc „Kiwi de l’Adour“ v závislosti od potrieb sadeníc i plodov. Pri zmene sa ešte viac zohľadňuje rozdeľovanie dávok, aby mal pestovateľ väčšiu voľnosť pri hnojení sadeníc, najmä v závislosti od podnebných podmienok.
      Odkaz na uverejnenie konsolidovaného znenia špecifikácie: http://agriculture.gouv.fr/IMG/pdf/20130206_cdc_kiwideladour_bo_cle8134b7.pdf